#  *Výbor*

 *Národnej rady Slovenskej republiky*

 *pre hospodárske záležitosti*

 112. schôdza výboru

 Číslo: CRD - 1177/2022 - VHZ

**305**

## U z n e s e n i e

**Výboru Národnej rady Slovenskej republiky**

**pre hospodárske záležitosti**

z 12. mája 2022

na základe záverov z rokovania Komisie pre dopravu a výstavbu zriadenej podľa § 61 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**Výbor Národnej rady Slovenskej republiky**

 **pre hospodárske záležitosti**

podľa § 47 ods. 1 a ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**A.1 o d p o r ú č a**

**ministrovi dopravy a výstavby Slovenskej republiky,**

aby zabezpečil **navýšenie personálnych kapacít v Slovenskej správe ciest** na úseku rekonštrukcie mostných objektov z dôvodu existencie alarmujúceho počtu mostných objektov, ktoré sú vo veľmi zlom technickom stave (šiesty stupeň stavebno-technického stavu);

**A.2 ž i a d a**

**ministra dopravy a výstavby Slovenskej republiky,**

aby písomne bezodkladne informoval výbor o tom, aké opatrenia prijal na základe odporúčania uvedeného v bode A.1 tohto uznesenia;

 **B.1 o d p o r ú č a**

 **podpredsedovi vlády a ministrovi financií Slovenskej republiky,**

aby s okamžitou platnosťou vyriešil procesy súvisiace s **vypísaním verejných obstarávaní na mostné objekty na území Slovenskej republiky**, ktoré vyžadujú rekonštrukciu a rovnako, aby na tieto rekonštrukcie vyčlenilo Ministerstvo financií SR potrebné financie;

**B.2 ž i a d a**

**podpredsedu vlády a ministra financií Slovenskej republiky,**

aby písomne bezodkladne informoval výbor o tom, aké opatrenia prijal na základe odporúčania uvedeného v bode B.1 tohto uznesenia;

 **C.1 o d p o r ú č a**

**ministrovi dopravy a výstavby Slovenskej republiky a**

**ministrovi životného prostredia Slovenskej republiky,**

aby bezodkladne prijali také opatrenia vo vzťahu k Slovenskej správe ciest a k Slovenskému vodohospodárskemu podniku, š.p., týkajúce sa maximálneho urýchlenia prác na **rekonštrukcii mostných objektov v šiestom stupni stavebno-technického stavu** a mostného objektu I/78 Oravská Jasenica – most 017 tak, aby sa predmetný mostný objekt začal rekonštruovať v roku 2022;

**C.2 ž i a d a**

**ministra dopravy a výstavby Slovenskej republiky a**

**ministra životného prostredia Slovenskej republiky,**

aby písomne bezodkladne informovali výbor o tom, aké opatrenia prijali na základe odporúčania uvedeného v bode C.1 tohto uznesenia;

1. **u k l a d á**

 **predsedovi výboru**

 informovať o výsledku rokovania výboru predsedu Národnej rady Slovenskej republiky.

Peter **L i b a** Peter **K r e m s k ý, v.r.**

Maroš **K o n d r ó t** predseda výboru

overovatelia výboru